สวัสดีค่ะ พอดีมีความกังวลเกี่ยวกับการมีเพศสัมพันธ์หลัง หมด ประจำเดือน 5-6 วัน แบบป้องกัน 2 สัปดาห์ ต่อมา มีอาการ ปวดหัว เหมือนจะอาเจียน และมีเลือดออกเหมือนเป็นประจำเดือน แต่เป็นไม่มาก (เป็นประจำเดือน ช่วงวันที่ 5-10 มีเพศสัมพันธ์ วันที่ 15 มีเลือดออกคล้าย ประจำเดือน วันที่ 29) ไม่ทราบว่าจะมีโอกาสท้องไหมคะ หรือเป็นเพราะการเลื่อนของ ประจำเดือน เป็นคนประจำเดือนมาปกติ ค่ะ
สวัสดีค่ะ อาการเลือดออกจากช่องคลอดที่ไม่ใช่ประจำเดือนนั้น ไม่ได้บ่งบอกว่าตั้งครรภ์หรือไม่ แต่ถ้ามีการตั้งครรภ์จะหมายถึงการมีภาวะแทรกซ้อนจากการตั้งครรภ์เช่นแท้ง หรือท้องนอกมดลูกได้แนะนำซื้อชุดตรวจการตั้งครรภ์ทางปัสสาวะมายืนยัน ซึ่งให้ผลบวกได้ 10-14 วันหลังปฏิสนธิค่ะ ถ้ามีเลือดออกเยอะ ปวดหน่วงท้องน้อย ควรรีบไปพบแพทย์